|  |  |
| --- | --- |
|  | **EELNÕU** |
|  | 06.06.2024 nr 1-4/24/173 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Ehitiste peremehetuks tunnistamine** |
|  |
| Ehitisregistri andmete korrastamise ja maareformi lõpetamise eesmärgil võttis [Tapa Vallavalitsus 17. jaanuaril 2024 vastu korralduse nr 39 „Peremehetu ehitise hõivamine“,](https://adr.novian.ee/tapa_vald/dokument/6129469) mille alusel algatati Tapa vallas, Alupera külas, Kändliku maatükil (katastritunnus 79201:001:0406) paikneva kasutusest väljas olev 10 korteriga korterelamu (ehitisregistri number 120825257) ja kõrvalhoonete peremehetute ehitiste hõivamise menetlus.    Tapa Vallavalitsus [avaldas 18. jaanuari 2024 ametlikus väljaandes „Ametlikud Teadaanded“ teate](https://www.ametlikudteadaanded.ee/teated/teade?teated_id=2226342), et on hõivanud ja arvele võtnud peremehetute ehitistena eelpoolnimetatud ehitised. Kirjalike vastusväidete esitamise tähtajaks määrati 30.05.2024. Määratud tähtajaks vastuväiteid ehitiste peremehetuse ja hõivamise kohta ei esitatud.    Asjaõigusseaduse rakendamise seaduse § 13 lg 2 ja Vabariigi Valitsuse  8. augusti 1996 määrusega nr 211 kinnitatud „Peremehetu ehitise hõivamise kord“ punkti 10 alusel:   1. Tunnistada peremehetuteks ehitisteks Tapa vallas, Alupere külas, Kändliku maatükil (katastritunnus 79201:001:0406) paiknevad korterelamu (ehitisregistri number 120825257) ja kõrvalhooned. 2. Tapa Vallavalitsusel kanda ehitisregistrisse ehitiste omanikuna Tapa vald. 3. Otsus jõustub teatavakstegemisest.   Käesoleva otsuse peale võib esitada vaide Tapa Vallavolikogule haldusmenetluse seaduses sätestatud korras 30 päeva jooksul arvestades otsusest teadasaamise päevast või päevast, millal oleks pidanud otsusest teada saama või esitada kaebus Tartu Halduskohtule halduskohtumenetluse seadustikus sätestatud korras 30 päeva jooksul otsusest teada saamisest. | |
|  | |

|  |
| --- |
| *(allkirjastatud digitaalselt)*  Maksim Butšenkov  volikogu esimees |

|  |  |  |
| --- | --- | --- |
| **Seletuskiri** | | |
| Vabariigi Valitsuse 22.08.1996 määrusega nr 211 kinnitatud „Peremehetu ehitise hõivamise korra kinnitamine“ punkti 8 alusel selgitab ehitise peremehetuse välja kohalik omavalitsus. Peremehetu ehitise hõivamise õigus ja kohustus tuleneb asjaõigusseaduse rakendamise seaduse § 13 lõikest 2, mis sätestab, et vallasasi on vara, mille hõivamise õigus ja kohustus on kohalikul omavalitsusel ja riigil.  Tapa Vallavolikogu 28.01.2019 määruse nr 47 „Tapa vallavara valitsemise kord“ § 8 p 5 kohaselt otsustab peremehetu ehitise hõivamise ja ehitise peremehetuse tuvastamise vallavalitsus.  Ehitiste juurde, mille omanikud ei olnud esitatud maa ostueesõigusega erastamise taotlust maareformi seaduses sätestatud tähtajaks ja lähtuvalt Vabariigi Valitsuse 05.06.2014 määrusest nr 74 „Maareformi käigus riigimaale hoonestusõiguse seadmise ja selle käigus maa erastamise kord“ ja maareformi seaduse § 40 lõikest 5, pidid vallavalitsused koostama nimekirja, millesse kanti ehitised, mille omaniku kasuks seatakse hoonestusõigus.  Tapa vald peab vajalikuks maareformi lõpuleviimiseks selgitada välja valla territooriumil jätkuvalt riigi omandis olevatel maadel paiknevate ehitiste peremehetus. Ehitise peremehetuse selgitab välja kohalik omavalitsus, kes hindab ehitist ja võtab selle arvele. Kui ehitisel ei ole valdajat, määrab kohalik omavalitsus ehitisele hooldaja.  Tapa vallas, Alupera külas, Kändliku maatükil (katastritunnus 79201:001:0406) paikneb kasutusest väljas olev 10 korteriga korterelamu (ehitisregistri number 120825257) ja amortiseerunud kõrvalhooned (kuurid, kasvuhooned, abihooned). Viimane teadaolev hoonete omanik oli Rakke lubjatehas.  Korterelamus asuvad eluruumid on asustamata, hoone on kasutusest väljas, hoone ei ole varustatud tehnosüsteemidega sh puudub elektriliitumine ning vee- ja kanalisatsioonivarustus. Hoonet iseloomustab väga suur moraalne ning füüsiline kulum. Korterelamu seisukorras tulenevalt on vaja hoone koheselt rekonstrueerida või lammutada. | | |
|  | | |
| Eelnõu ja seletuskirja koostaja | Arendusspetsialist Marko Teiva |
| Eelnõu esitaja ja ettekandja | Arendusspetsialist Marko Teiva |